[{"text_idx": "#000004", "text": "Mae ffermwyr da byw Cymru yn gwybod os byddwch chi\u2019n edrych ar o\u0302l yr amgylchedd, bydd yr amgylchedd yn edrych ar eich o\u0302l chi. Ers canrifoedd, maen nhw wedi bod yn chwarae rhan allweddol wrth greu a chynnal y tirweddau gwledig prydferth rydyn ni\u2019n eu hadnabod a\u2019u caru, ac mae rheoli\u2019r rheini\u2019n gynaliadwy wedi helpu creu amgylchedd gwledig amrywiol sy\u2019n ferw o fywyd gwyllt ac yn addas i ymwelwyr, diolch i rwydwaith o lwybrau troed sy\u2019n cael eu cynnal a\u2019u cadw gan ffermwyr."}, {"text_idx": "#000005", "text": "Er bod effaith amaeth ar newid hinsawdd yn bwnc llosg ar hyn o bryd, mae\u2019n bwysig cofio bod amrywiaethau mawr mewn effeithiau amgylcheddol gwahanol systemau ffermio ar hyd a lled y byd, a bod Cymru yn arbennig o addas i fagu gwartheg a defaid."}, {"text_idx": "#000006", "text": "Dyma rai o\u2019r prif wahaniaethau rhwng y ffordd Gymreig o amaethu a\u2019r hyn sy\u2019n digwydd mewn rhannau eraill o\u2019r byd..."}, {"text_idx": "#000007", "text": "Nid yw 80% o dir ffermio Cymru yn addas ar gyfer tyfu cnydau; cadw gwartheg a defaid yw\u2019r ffordd orau o gynhyrchu bwyd o ansawdd uchel o dir ymylol."}, {"text_idx": "#000008", "text": "Yn wahanol i rannau eraill o\u2019r byd ble mae prinder o ffynonellau dw\u02c6 r neu ble defnyddir tir i dyfu porthiant, nid yw\u2019r ffordd Gymreig o ffermio ar y cyfan yn ddwys, a caiff defaid a gwartheg eu magu gan amlaf ar ein ffynonellau naturiol o laswellt a dw\u0302r glaw."}, {"text_idx": "#000009", "text": "Mae glaswelltir bryniau Cymru yn dal carbon o\u2019r atmosffer, ac mae ffermwyr Cymru yn gwneud gwahaniaeth cadarnhaol i newid yn yr hinsawdd trwy reoli\u2019r glaswelltir hwn trwy gyfuno arferion traddodiadol a syniadau newydd."}, {"text_idx": "#000010", "text": "Mae gan ffermio yng Nghymru stori dra gwahanol i\u2019w hadrodd na rhai o\u2019r systemau dwys a diwydiannol mewn rhai rhannau eraill o\u2019r byd. Gyda hwsmonaeth anifeiliaid a rheoli tir pori o safon uchel, mae ein ffermydd teuluol wedi helpu gwarchod ein tirwedd unigryw ers cenedlaethau, a byddan nhw\u2019n parhau i wneud hynny am genedlaethau i ddod."}]